Premium liiga avamängus võtsime koduväljakul vastu Tallinna JK Kalevi ja suutsime nad 5-1 ülemängida.
#000001
Kohtumine algas kohe väga domineerivalt FCI Levadia poolt ja juba 70 sekundi järel kujutas Ernest Agyiri kauglöök Kalevi väravale ohtu, kukkudes aga paar meetrit tagumisest postist mööda. Väravani jõudis aga esimesena Brent Lepistu, kes 20. minutil Mark Oliver Roosnupu hea terava tsenderduse efektselt ühepuutega võrku pani. Seis 1-0.
#000002
24. minutil pani väravale löögi Roosnupp ja sellele pani kavalalt kanna vahele Zakaria Beglarišvili, kes lõi seisuks 2-0. Sellisel seisul ka vaheajal mindi.
#000003
Teisel poolajal jätkus samasugune mäng, domineeriv ja pallivaldav nagu FCI Levadial kombeks. Ainult 10. minutit teisest poolajast mängitud, lõi Ernest Agyiri seisuks 3-0. Ghanalane pani kalevlaste poolt kehvalt klaaritud palli tugeva löögiga ette võrku.
#000004
68. minutil lõid kalevlased ühe värava tagasi, kui Maximilliano Uggé õnnetust rikošetist pall Vallneri püüdmatult ristnurka kukkus. 3-1.
#000005
Robert Kirss, kes vahetusest Liliu asemel väljakule tuli, kasutas ründajale omaselt kalevi väravavahi Raideri koleda eksimuse kiirelt ära, võttes väravavahil palli jala pealt ära ning lüües seisuks 4-1.
#000006
Lõppsõna oli vahetusest sekkunud Frank Liivakul, kes lõi 90+4. minutil penaltist seisuks 5-1.
#000007
Vladimir Vassiljev kohtumise järgselt: “Natukene kripeldab sisselastud värav. Enne oli kõik kontrolli all ja väga positiivne, aga nüüd on natuke kibe maik suus. Tahtsime taga nulli hoida. Rünnakul oli palju momente, oleks võinud isegi rohkem lüüa, aga viiega võib rahule jääda. Järgmine mäng on meil Vaprusega, tänasest on sinna palju kaasa võtta.”
#000008
“Sai ilusaks, aga teisel poolajal oleks võinud veel kaks-kolm olukorda ära lüüa. Peame olema sellistes mängudes palju agressiivsemad. Andsime kohati Kalevile liiga palju vabadust palli lükata. Tegelikult ei tohiks neile üldse õhkugi anda, et nad ei saaks ka oma poole peal mängida. Kui paneme nendes komponentides juurde, on kindlasti taga null ja saame rohkem rünnakule keskenduda,” lisas Vassiljev.
#000009
“Aga ka need noored poisid, kes peal olid, olid tublid. Näitasid kiirust, Maksim Podholjuzinil ei olnud lihtne nende vastu mängida. Oli näha, et neil on palju potentsiaali. Kokkumängu oli veel vähe. Aga usun, et suveks on tegu väga-väga hea vastasega. Arvan, et nad ei mängi püsimajäämise peale, vaid seitsmendale-kaheksandale kohale,” kiitis Vassiljev Kalevit.
#000010
Laupäeval, 23. septembril, alistas Levadia oma kodumurul A. Le Coq Arenal külla sõitnud FC Kuressaare skooriga 4-0. Kõik neli väravat lõid erinevad mängumehed. Premium liigas algas viimane ring ning iga libastumine võib maksta kulla hinda. Küll aga ei libastunud FCI Levadia võistkond Kuressaare vastu, kui neid kostitati nelja väravaga. Võit viis meeskonna tagasi tabelit juhtima ... Levadia alistas Kuressaare 4-0 ning tõusis taas tabeli tippu
#000019